Călin Georgescu susține că ideile lui Ilan Șor sunt „interesante”. Portretul oligarhului fugit la Moscova apare într-o carte din 2022
Călin Georgescu i-a făcut un portret într-o carte publicată în 2022 oligarhului moldovean fugit la Moscova Ilan Șor, a cărui organizație a plătit milioane de dolari pentru a influența alegerile din țara vecină și care este condamnat într-unul dintre cele mai mari dosare de corupție din regiune (furtul miliardului din sistemul bancar). Georgescu menționează în acea carte faptul că Șor a lansat un proiect cu același titlu „Hrană, Apă, Energie” și arată că ideile prezentate de Șor sunt „interesante”.